Дадатак 7

**АСАБЛІВАСЦІ АРГАНІЗАЦЫІ АДУКАЦЫЙНАГА**

**ПРАЦЭСУ ПРЫ ВЫВУЧЭННІ ВУЧЭБНАГА ПРАДМЕТА**

**«ЧАЛАВЕК І СВЕТ» У V класе**

**1. Вучэбныя праграмы**

У 2025/2026 навучальным годзе выкарыстоўваецца вучэбная праграма па вучэбным прадмеце «Чалавек і свет», зацверджаная Міністэрствам адукацыі ў 2025 годзе.

Вучэбная праграма размешчана на нацыянальным адукацыйным партале: *<https://adu.by>/* *[Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Чалавек і свет](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/chelovek-i-mir.html)*.

**2. Вучэбныя выданні**

Электронныя версіі вучэбных дапаможнікаў размешчаны на нацыянальным адукацыйным партале:[*http://e-padruchnik.adu.by*](http://e-padruchnik.adu.by/)*.*

Рэкамендацыі па рабоце з вучэбным дапаможнікам па вучэбным прадмеце «Чалавек і свет» размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Чалавек і свет*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/chelovek-i-mir.html).

Інфармацыя аб вучэбна-метадычным забеспячэнні адукацыйнага працэсу па вучэбным прадмеце «Чалавек і свет» у 2025/2026 навучальным годзе размешчана на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Чалавек і свет*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/chelovek-i-mir.html).

**3. Асаблівасці арганізацыі адукацыйнага працэсу**

Пры арганізацыі адукацыйнага працэсу настаўнік абавязаны забяспечыць выкананне патрабаванняў вучэбнай праграмы па вучэбным прадмеце, на аснове якой складаецца каляндарна-тэматычнае планаванне, распрацоўваецца паўрочнае планаванне з улікам рэальных умоў навучання і выхавання ў канкрэтным класе. Вучэбна-метадычнае забеспячэнне, якое выкарыстоўваецца настаўнікам, павінна быць накіравана на дасягненне адукацыйных вынікаў, зафіксаваных у вучэбнай праграме.

У вучэбнай праграме змяшчаюцца пералікі тэрмінаў і паняццяў, якія падлягаюць абавязковаму засваенню, а таксама патрабаванні да адукацыйных вынікаў вучняў. Не дапускаецца прад’яўленне да вучняў патрабаванняў, не прадугледжаных вучэбнай праграмай.

**Рэалізацыя выхаваўчага патэнцыялу вучэбнага прадмета**

Звяртаем увагу, што Дырэктывай Прэзідэнта Рэспублікі Беларусь № 12 ад 9 красавіка 2025 г. «Аб рэалізацыі асноў ідэалогіі беларускай дзяржавы» зацверджаны асновы ідэалогіі беларускай дзяржавы. Адукацыя вызначана адной з прыярытэтных сфер, у якіх ідэалагічная работа знаходзіцца пад асаблівым кантролем дзяржавы.

Рэалізацыя ў адукацыйным працэсе выхаваўчага патэнцыялу вучэбнага прадмета «Чалавек і свет» будзе садзейнічаць вырашэнню асноўных задач ідэалагічнай работы, сярод якіх – прапаганда дасягненняў Рэспублікі Беларусь, выхаванне патрыятызму, павышэнне асабістай культуры і сацыяльнай адказнасці, выхаванне маральна-псіхалагічных якасцей, якія матывуюць на вырашэнне задач паспяховага развіцця краіны.

Патрыятычнае выхаванне сродкамі вучэбнага прадмета «Чалавек і свет» у V класе накіравана на фарміраванне каштоўнаснага стаўлення да дасягненняў геаграфічнай навукі, укладу сучасных даследчыкаў і вучоных Беларусі ў развіццё прыродазнаўчых навук, разуменне значнасці адукацыі для асобаснага развіцця і беражлівага стаўлення да прыроды Зямлі.

Пры падрыхтоўцы да вучэбных заняткаў настаўніку варта надаць асаблівую ўвагу вучэбнаму матэрыялу, змест якога спрыяе фарміраванню ў вучняў патрыятычных пачуццяў. Пры падборы дыдактычнага матэрыялу да вучэбных заняткаў рэкамендуецца аддаваць перавагу заданням, якія выхоўваюць у вучняў любоў да прыроды роднага краю, арыентуюць на вырашэнне жыццёвых сітуацый з выкарыстаннем прадметных ведаў і ўменняў. Вучэбны матэрыял, які вывучаецца на ўроку, павінен змяшчаць узоры маральнасці, патрыятызму, духоўнасці, грамадзянскасці і гуманізму.

Пры падборы дыдактычнага матэрыялу для вучэбных заняткаў рэкамендуецца аддаваць перавагу заданням, накіраваным на фарміраванне эмацыянальна-каштоўнаснага стаўлення вучняў да з’яў і працэсаў, якія вывучаюцца.

Улічваючы вялікі **выхаваўчы патэнцыял экскурсій**, значную колькасць экскурсійных аб’ектаў і турыстычных маршрутаў мясцовага значэння, рэкамендуецца працягнуць выкарыстанне гэтай формы работы па прынцыпе тэрытарыяльнай даступнасці. Для гэтага распрацаваны пералік экскурсійных аб’ектаў і турыстычных маршрутаў, рэкамендаваных для наведвання вучнямі ў межах правядзення вучэбных і факультатыўных заняткаў, пазакласных мерапрыемстваў з улікам зместу вучэбных праграм па вучэбных прадметах. Гэты пералік размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Метадычныя рэкамендацыі, указанні*](https://adu.by/ru/homeru/obrazovatelnyj-protsess/obshchee-srednee-obrazovanie/metodicheskie-rekomendatsii-ukazaniya.html).

**Фарміраванне функцыянальнай адукаванасці вучняў**

Фарміраванне ў вучняў функцыянальнай адукаванасці сродкамі вучэбнага прадмета прадугледжвае развіццё здольнасцей выкарыстоўваць набытыя веды, уменні і навыкі для вырашэння шырокага дыяпазону жыццёвых задач у розных сферах дзейнасці, зносін і сацыяльных адносін.

Працэс фарміравання функцыянальнай адукаванасці прадугледжвае выкарыстанне метадаў і прыёмаў навучання, якія дазваляюць развіваць ініцыятыўную, самастойную і творчую асобу (напрыклад, аналіз праблемнай сітуацыі, мазгавы штурм, доказ вылучанай гіпотэзы (здагадкі), дыскусія, публічнае выступленне і іншае).

Важным сродкам фарміравання функцыянальнай адукаванасці з’яўляюцца практычныя задачы, заснаваныя на мадэляванні жыццёвых сітуацый. Для іх вырашэння вучням патрабуецца прымяняць міждысцыплінарныя веды, крытычнае і крэатыўнае мысленне, уменні працаваць з інфармацыяй, а таксама іншыя ключавыя кампетэнцыі. Прыклады падобных заданняў уключаны ў дапаможнікі серыі «Учимся мыслить и действовать».

Падрыхтавана серыя вучэбна-метадычных комплексаў (ВМК) факультатыўных заняткаў па фарміраванні функцыянальнай адукаванасці вучняў з дапамогай арганізацыі праектнай дзейнасці. ВМК факультатыўных заняткаў размешчаны на нацыянальным адукацыйным партале: *<https://adu.by>/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Вучэбна-метадычныя комплексы факультатыўных заняткаў па фарміраванні функцыянальнай адукаванасці вучняў*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/uchebno-metodicheskie-kompleksy-fakultativnykh-zanyatij-po-formirovaniyu-funktsionalnoj-gramotnosti-uchashchikhsya-v-xi-klassov.html)*.*

Рэкамендуем для навучання вучняў праектнай дзейнасці на міжпрадметнай аснове вылучыць на кожны клас па адной гадзіне на тыдзень з кампанента ўстановы адукацыі вучэбнага плана ўстановы агульнай сярэдняй адукацыі адпаведнага віду на бягучы год з выкарыстаннем **вучэбна-метадычных комплексаў** (вучэбныя праграмы, дыдактычныя матэрыялы, метадычныя рэкамендацыі) **па фарміраванні функцыянальнай адукаванасці вучняў** пры вывучэнні вучэбных прадметаў гуманітарнай, гісторыка-грамадазнаўчай і сацыякультурнай, матэматычнай і прыродазнаўчанавуковай адукацыі.

Карысная інфармацыя па фарміраванні ў вучняў функцыянальнай адукаванасці (навукова-метадычныя публікацыі па пытаннях фарміравання і ацэнкі функцыянальнай адукаванасці, памяткі для вучняў і бацькоў і іншае) размешчана на нацыянальным адукацыйным партале: [*https://adu.by*](https://adu.by)*/* [*Галоўная / Нацыянальнае даследаванне якасці адукацыі*](https://adu.by/ru/pedagogam/natsionalnoe-issledovanie-kachestva-obrazovaniya-niko.html).

Для правядзення факультатыўных заняткаў неабходна выкарыстоўваць вучэбныя праграмы, зацверджаныя Міністэрствам адукацыі Рэспублікі Беларусь. Вучэбныя праграмы факультатыўных заняткаў размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Чалавек і свет*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/chelovek-i-mir.html).

**Асаблівую ўвагу** пры арганізацыі адукацыйнага працэсу неабходна звярнуць на фарміраванне ў вучняў уменняў «чытаць» геаграфічную карту, выкарыстоўваць яе як крыніцу ведаў. З мэтай фарміравання ў вучняў картаграфічных уменняў і навыкаў рэкамендуецца выкарыстоўваць вучэбныя насценныя карты, вучэбныя атласы.

Пералік выдадзеных РУП «Белкартаграфія» вучэбных насценных карт, вучэбных атласаў і контурных карт, якія могуць выкарыстоўвацца ў адукацыйным працэсе па вучэбным прадмеце «Чалавек і свет», размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Чалавек і свет*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/chelovek-i-mir.html)*.*

Улічваючы, што змест вучэбнага прадмета «Чалавек і свет» у большай ступені звязаны са зместам вучэбнага прадмета «Геаграфія», мэтазгодным уяўляецца яго выкладанне настаўнікам геаграфіі.

**4. Дадатковыя рэсурсы**

Пры арганізацыі адукацыйнага працэсу можна выкарыстоўваць наступныя інтэрнэт-рэсурсы:

[*https://eior.by*](https://eior.by)– адзіны інфармацыйна-адукацыйны рэсурс;

[*https://www.belarus.by/ru/travel/heritage*](https://www.belarus.by/ru/travel/heritage/)– афіцыйны сайт Рэспублікі Беларусь;

[*http://www.belstat.gov.by*](http://www.belstat.gov.by)– афіцыйны сайт Нацыянальнага статыстычнага камітэта Рэспублікі Беларусь;

[*http://minpriroda.gov.by*](http://minpriroda.gov.by)– афіцыйны сайт Міністэрства прыродных рэсурсаў і аховы навакольнага асяроддзя Рэспублікі Беларусь;

[*https://www.gismeteo.by*](https://www.gismeteo.by/) – надвор’е ў Беларусі;

[*http://boxapps.adu.by*](http://boxapps.adu.by) – інтэрактыўныя дыдактычныя матэрыялы па вучэбным прадмеце «Чалавек і свет».

**5. Арганізацыя метадычнай работы**

У план работы метадычных фарміраванняў педагагічных работнікаў, якія рэалізуюць вучэбную праграму па вучэбным прадмеце «Чалавек і свет» (школы маладога настаўніка, творчых і праблемных груп, школьнага, раённага (гарадскога) вучэбна-метадычнага аб’яднання настаўнікаў па вучэбным прадмеце «Чалавек і свет» і інш.), у 2025/2026 навучальным годзе прапануецца ўключыць актуальныя пытанні арганізацыі адукацыйнага працэсу і методыкі выкладання вучэбнага прадмета «Чалавек і свет».

Дзейнасць метадычных фарміраванняў варта планаваць на аснове аналізу вынікаў метадычнай работы за папярэдні навучальны год з улікам прадметна-метадычнага ўзроўню і кваліфікацыі настаўнікаў, іх прафесійных інтарэсаў і запытаў.

На жнівеньскіх прадметных секцыях настаўнікаў, якія выкладаюць вучэбны прадмет «Чалавек і свет», рэкамендуецца абмеркаваць наступныя пытанні:

1. Нарматыўнае прававое і навукова-метадычнае забеспячэнне адукацыйнага працэсу па вучэбным прадмеце «Чалавек і свет» у 2025/2026 навучальным годзе:

навацыі Кодэкса Рэспублікі Беларусь аб адукацыі;

нарматыўныя прававыя акты, якія рэгулююць пытанні арганізацыі адукацыйнага працэсу па вучэбным прадмеце «Чалавек і свет»;

абноўленыя вучэбныя праграмы і вучэбныя дапаможнікі для арганізацыі адукацыйнага працэсу па вучэбным прадмеце «Чалавек і свет»;

асаблівасці выкарыстання адзінага інфармацыйна-адукацыйнага рэсурсу: [*https://eior.by*](https://eior.by/);

кампаненты вучэбна-метадычных комплексаў адукацыйнага працэсу па вучэбным прадмеце «Чалавек і свет».

2. Патрабаванні да арганізацыі адукацыйнага працэсу:

стварэнне здароўезберагальных і бяспечных умоў арганізацыі адукацыйнага працэсу па вучэбным прадмеце «Чалавек і свет»;

рэалізацыя выхаваўчага патэнцыялу вучэбных заняткаў;

рэалізацыя міжпрадметных сувязей.

3. Рэалізацыя задач Года добраўпарадкавання ва ўстанове адукацыі і на прылеглай тэрыторыі.

4. Аналіз вынікаў работы метадычных фарміраванняў настаўнікаў, якія выкладаюць вучэбны прадмет «Чалавек і свет», у 2024/2025 навучальным годзе. Планаванне работы метадычных фарміраванняў на 2025/2026 навучальны год.

На пасяджэннях метадычных фарміраванняў настаўнікаў, якія выкладаюць вучэбны прадмет «Чалавек і свет», на працягу навучальнага года рэкамендуецца разгледзець пытанні методыкі выкладання вучэбнага прадмета «Чалавек і свет» з улікам наяўнага эфектыўнага педагагічнага вопыту настаўнікаў рэгіёна:

распрацоўка і выкарыстанне кампетэнтнасна-арыентаваных заданняў праз вывучэнне аб’ектаў і працэсаў у прыродзе (назіранні ў прыродзе, практычныя работы, дэманстрацыйныя і лабараторныя вопыты або эксперыменты, экалагічнае мадэляванне і прагназаванне, вырашэнне сітуацыйных задач, эўрыстычныя гутаркі, гульнявыя практыкаванні і інш.);

праектаванне сучаснага ўрока з пазіцыі сістэмна-дзейнаснага і кампетэнтнаснага падыходу з выкарыстаннем актыўных і інтэрактыўных метадаў навучання (тэкстаў рознага жанру, малюнкаў, фатаграфій, табліц, структурна-лагічных схем, геаграфічных і гістарычных карт, картасхем; гейміфікацыі, кейс-метаду і інш.);

фарміраванне навыкаў самастойнай вучэбнай дзейнасці на вучэбных занятках па вучэбным прадмеце «Чалавек і свет»;

выкарыстанне выхаваўчага патэнцыялу вучэбнага прадмета «Чалавек і свет» для фарміравання асобы вучня як патрыёта і грамадзяніна, яго маральных якасцей; каштоўнаснага стаўлення да свайго здароўя і навакольнага асяроддзя; гатоўнасці да працягу адукацыі і прафесійнага самавызначэння;

выкарыстанне лічбавых тэхналогій для арганізацыі адукацыйнага працэсу, уключаючы тэхналогіі штучнага інтэлекту;

прымяненне фарміруючага ацэньвання на ўроках па вучэбным прадмеце «Чалавек і свет» як умовы атрымання зваротнай сувязі ад вучняў і развіцця навыку прымянення ведаў на практыцы;

выкарыстанне эфектыўных адукацыйных стратэгій і дыферэнцыраванага навучання ў рабоце з адоранымі дзецьмі;

ключавыя аспекты пераемнасці пачатковай і агульнай сярэдняй адукацыі, іх уплыў на паспяховае развіццё вучняў.

Падрабязная інфармацыя аб курсавых і міжкурсавых мерапрыемствах, рэкамендацыі па змесце і арганізацыі метадычнай работы з педагогамі ў 2025/2026 навучальным годзе размешчаны на сайце дзяржаўнай установы адукацыі «Акадэмія адукацыі» *(*[*https://www.akademy.by/*](https://www.akademy.by/)[*Актуальныя матэрыялы / Аб Акадэміі / Мерапрыемствы, якія праводзяцца ў перыяд паміж павышэннямі кваліфікацыі*](https://www.akademy.by/index.php/ru/aktual/37-anons-2?clckid=41dea54c)*)*.